**Óravázlat**

**Tantárgy neve**: Vizuális kultúra

**Évfolyam:** 1. osztály

**Óra típusa**: komplex (drámajátékos és alkotó tevékenységre egyaránt épül)

**Idő:** 2X45 perc

**Tananyag:** Zenei hangulat megjelenítése. A hangok iránti észlelési érzékenység fejlesztése. Mindennapi hangok azonosítása. Hangok és érzelmek kifejezése jellegzetes formákkal és színekkel.

**Ábrázolási technika**: festés színes rajzeszközökkel vagy vizes bázisú festékkel

**Tanítási eszközök, anyagok**:

- tanulói: vízfesték, tempera, színes ceruza, filc, zsírkréta, rajzpapír, vizes edény  
 - tanítói: Szitakötő újság 40. szám 8. oldal „Varga Zoltán Zsolt Erdei hangverseny „- előzetesen megismert, és megbeszélt írása alapján. Internet-zenei betétek/ induló, tenger hangja,/

**Az óra menete**

**I. Ráhangolódás - motiváció**

- A tanulók hunynak. Találják ki milyen hanghatások szólalnak meg! / diók összeütése, evőeszköz csörrenése, kulcszörgés, tábla firkálása, stb./   
  
- Ki vagyok én? Állathangok utánzása.   
  
- Hangvadászat. 1 percig figyeljünk a külvilágra néma csendben. Ki tud legtöbb hangot felsorolni, amit hallott?   
  
- Zenei művek hangulata. Mozogjunk a zenére, ahogyan érezzük! / Induló zene, tenger hangja, népzene,/   
  
**II. Alkotó feladat előkészítése, megfogalmazása**   
  
Megismertük az Erdei hangverseny című történetet. Rajzoljunk! Hogyan képzeled el ezt a jeles eseményt? Kik fognak szerepelni a színpadon? Milyen lesz a helyszín? Milyen színeket használjunk?

**III. Alkotó munka**

A tanulók rajzolása, festése alatt nyugtató zene szól.  
  
 **IV. Az óra záró mozzanatai**

- Milyen módon kívánta kifejezni az erdei hangversenyt?

- Milyen technikával dolgozott és milyen színeket használt, miért? Ezt követően mindenki bemutatja a munkáját.

Rögtönzött kiállítást hozunk létre.